Diari Oficial de la Generalitat Valenciana


Sumari del DOGV 5616, del 10-10-2007 (2007/12622)

Informació pública de l'alternativa tècnica del programa d'actuació integrada de la fase 2 de la Urbanització La Coma de Borriol.
---------------------------------------------------------------------------------------------------------------------------------

### Dades del document

Número de DOGV
:   5616

Data del DOGV
:   10-10-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/12397


Data del document
:   28-09-2007

Organisme emissor
:   AIU Urbanizacion la Coma Fase Ii de Borriol

Tipus de document
:   Informació Pública

Descriptors 

:   * Borriol
    * pla d'urbanisme

Informació pública de l'alternativa tècnica del programa d'actuació integrada de la fase 2 de la Urbanització La Coma de Borriol. [2007/12941]  
En compliment de l'article 134.4 de la Llei Urbanística Valenciana, en relació amb l'article 292 del Reglament d'Ordenació i Gestió Territorial i Urbanística, s'inicia la informació pública de l'alternativa tècnica de l'Agrupació d'Interés Urbanístic Urbanització La Coma Fase II de Borriol, per al programa d'actuació integrada, mitjançant gestió indirecta, del sector de sòl urbanitzable fase 2 de la urbanització La Coma del Pla General d'Ordenació Urbana de Borriol, amb una superfície de 138.410 metres quadrats.  
Les bases generals del programa d'actuació integrada son les de l'annex II del Reglament d'Ordenació i Gestió Territorial i Urbanística.   
Les bases particulars i l'inici del procediment de concurs per a la selecció d'agent urbanitzador del programa d'actuació integrada, per mitjà de gestió indirecta, de la fase 2 de la Urbanització La Coma, s'aprovaren en la sessió plenària de 27 de febrer de 2007 i es publicaren en el Diari Oficial de la Comunitat Valenciana el 23 de maig de 2007 (DOCV 5518), i enviades per a la seua publicació al Diari Oficial de la Unió Europea el 18 de juliol de 2007. Es van publicar en el diari oficial esmentat el 20 de juliol de 2007.  
L'Agrupació d'Interés Urbanístic Urbanització La Coma Fase II de Borriol, amb domicili a efectes de notificacions a la Urbanització La Coma, s/n (caseta de Fermas), de 12000 Borriol, i CIF F74091093, ha iniciat la informació pública de la seua proposta de programa per al desenvolupament i execució de la fase 2 de la Urbanització La Coma, amb la protocol·lització de l'alternativa tècnica i del projecte d'urbanització de la notaria d'Ernesto Tarragón Albella a Castelló de la Plana, carrer Ruiz Zorrilla, número 1-3r, telèfon 265 372 049 i fax 762 322 762. Així mateix, consta un exemplar de l'esmentada documentació depositat a l'Ajuntament de Borriol.   
Es fa constar, en aplicació de l'article 134 de la Llei Urbanística Valenciana, que durant el termini d'un mes comptat des de la publicació d'aquest anunci en el Diari Oficial de la Comunitat Valenciana, qualsevol persona podrà comparéixer en horari d'atenció al públic, bé a l'esmentada notaria, bé a l'Ajuntament de Borriol, per a obtindre informació dels documents exposats i presentar al·legacions. Estes al·legacions podran ser presentades, indistintament, a la notaria o a l'Ajuntament de Borriol.   
Aquest anunci es publica als efectes de l'article 59.5 de la Llei de Règim Jurídic de les Administracions Públiques i del Procediment Administratiu Comú per als titulars no identificats, aquells que el seu domicili fiscal siga desconegut, els que no es troben en la base de dades d'organismes oficials i aquells que, intentada la notificació, esta haja estat impossible.  
Borriol, 28 de setembre de 2007.- El president: David Ernest Gobert Teigeiro.